ઓગણીસ વર્ષની પિન્કી બલહારા ‘કુરાશ’ નામની ઓછી જાણીતી, કુસ્તી જેવી, રમતમાં સિલ્વર જીતી છે. દિલ્હીની નેબ સરાઈ ગામની મધ્યમ વર્ગની પિન્કીને છોકરી હોવા છતાં આ રમત રમવા માટે મહેણાં સાંભળવાં પડતાં હતાં. તેમાં વધારો થતો રહ્યો, કારણ કે ત્રણ જ મહિના પહેલા પિતાનાં અચાનક અવસાન પછી પણ તે રમત ચાલુ રાખવા મક્કમ રહી. પિન્કીની ઉઝબેકિસ્તાનમાંની ખાસ તાલીમ માટેનો પોણા બે લાખ રૂપિયાનો ખર્ચ તેનાં ગામનાં લોકોએ ઉપાડ્યો હતો.